section_heading: Sustav za punjenje akumulatorskih baterija
paragraph_text: Automatsko upravljanje postupkom punjenja dviju akumulatorskih baterija (jedna baterija u pramčanom dijelu i jedna u krmenom dijelu podmornice) provodi se sustavom za punjenje akumulatorskih baterija (eng. Battery Charging System, BCS). Punjenje se može obaviti uz pomoć jednog, dva ili tri Dieselova motora istodobno. Sustavom za punjenje baterija upravlja se Dieselovim motorima tako da se u prvoj fazi obavlja punjenje strujom stalne jakosti. Traženu vrijednost struje prethodno podešava poslužitelj na središnjem upravljačkom panelu. Kada se dosegne napon plinjenja (za vrijeme punjenja iz elektrolita se pri naponu 2,4 V i 30μC, oslobađa vodik- tzv. plinjenje), sustav za punjenje baterija se automatski preklapa na punjenje kod kojeg se napon održava stalnim, a struja se postupno smanjuje. Takvo punjenje se održava sve dok jakost struje ne padne ispod prethodno podešene minimalne struje.